als_Latn dik_Latn sag_Latn
Ndoshta janë të paktë ata që mendojnë për alpinizmin dhe turizmin malor me ajrin e tyre të pastër. Kësaj herë do t’iu njohim me pika të tjera turistike të natyrës së Iranit. Do të njihemi me malet e habitshme dhe mjaft turistike në 4 cepat e Iranit. Do të njihemi me karakteristikat e tyre të habitshme, mjetet që duhet të përdorin alpinistët dhe për domosdoshmërinë e një aparati fotografik për të marrë pamje nga vendet qe vizitohen, sepse është me të vërtetë dëm që të mos kesh një album fotografik nga këto male.
Tashkuh: Mali në zjarr
Tashkuh ndodhet në lindje të qytetës Ramehrmaz 6 km larg fshatit Mamatin në rrugën Mehrmaz-Abulfars. Edhe pse për udhëzimin e vizitorëve në këtë zonë nuk ka asnjë tabelë sinjalizuese, mirëpo vizitorët që shkojnë në këtë zonë gjejnë malin e zjarrit duke pyetur banorët lokalë. Shkaku i zjarrit të këtij mali, sipas gjeologëve është përbërja e madhe e squfurit në tokë dhe gazi që çlirohet në ajër. Ky është një fenomen natyror i cili i ka dhënë pamje mjaft tërheqëse këtij mali. Gazrat e hidrokarbureve dalin nga shtresat e ndryshme të tokës dhe në cdo çarje të tokës ato dalin në formë e flakës së zjarrit. Bukuria e flakëve të këtij mali më shumë vihet re gjatë natës. Pikërisht për këtë arsye vizitorët më shumë preferojnë natën për të përjetuar bukuritë e malit. I habitshëm është fakti se për shkak të gazrave që lëshohen, pranë këtij mali nuk mund të ndiezën zjarre të tjera.
Aladag Lar: Pikturë natyrale në mal
Mali i ngjyrosur në formë natyrore, ndodhet në autostradën Zanxhan-Tabriz. Mirëpo vendndodhja e saktë e këtij mali duhet pyetur nga banorët vendas. Aladag Lar është një mal me ngjyra që ndodhet 25 km në verilindje të qytetit Tabris dhe në rrugën që kalon nga qyteza Khoxha dhe autostrada Miane-Zanxhan. Fshatrat që ndodhen përreth këtij mali i kanë dhënë atij një bukur të veçantë pasi shtëpitë e fshatrave ashtu si dheu i malit janë shumëngjyrëshe. Mali në formë natyrale ka shumë ngjyra. Mali shumëngjyrësh nis nga qyteza Miane dhe vazhdon deri në rrugën nga zona Aher e deri në Tabriz. Edhe pse të shohësh këtë mal në mënyrë kalimtare përsëri është kënaqësi, ne propozojmë që çdo vizitor të qëndrojë disa orë në brendësi të malit pasi përbërja e tij është me të vërtetë e bukur dhe e habitshme. Rruga e ujit që kalon në mesin e malit, atij i ka dhënë një formë që magjeps çdo vizitor.
Malet e Marsit: Të qetë dhe të qëndrueshëm
Në jug të Iranit në rripin Oqeani, ndodhen disa male të cilat sipas hulumtuesve për shekuj me radhë janë fshehur nën tokë. Këto male tani kanë dalë në sipërfaqe dhe thithin pas vetes shumë vizitorë. 40-50 larg rajonit Cabahar dhe në anën që të çon në portin Guater, në anë të majtë të rrugës Andak Andak ndodhet këto male të cilat janë të rrudhosur nga vjetërsia. Mungesa e mbulesës bimore, malet i ka bërë të rrudhura dhe në mesin e tyre ndodhen gropa të thella. Malet Marsi përbëhen nga mbetjet e dheut dhe ngjyra e tyre është e bardhë në ngjyrë hiri. Për shkak të erozioneve, më këto male janë krijuar kanale shumë të bukura.
Pardis: Magneti në madhësinë e një mali
Mali Pardis mund të thuhet se është një prej maleve jo vetëm më të habitshëm në Iran por edhe në botë, për shkak se për këtë mal janë thënë shumë legjenda dhe shumë tregime janë transmetuar brez pas brezi. Mali Pardis përbën pikën më të afërt të tokës mes diellin dhe pikërisht kjo mund të sfhrytëzohet si një prej rrugëve për kurimin e Sidës, mirëpo kjo teori që flitet për malin Pardis është hedhur poshtë nga shkenca. Mirëpo mali Pardis ka karakteristika të tjera, vërtetësia e të cilave nuk lë asnjë pikë dyshimi. Së pari në majë të malit Pardis ndodhet një altar antik i cili vendi i lindjes dhe i faljes së Tamid Babai Xhamshid Xham. (Sipas legjendave iraniane, mbreti i parë i botës ka qenë Xhamshidi ose Xhami i cili ka mbretëruar 1 mijë vjet. Në kohën e tij divat ishin të pafuqishëm ndërsa njerëzit jetonin në mirëqenie të madhe materiale) . Mirëpo ajo çka e ka bërë të njohur ndërkombtarisht malin Pardis është karakteristika e jashtëzakonshme magnetike e këtij mali. Nëse ju qëndroni në distancën 50-100 metra larg malit d.m.th. në pikën e fundit të rrugës së asfaltuar, makina juaj e fikur dhe frena të ngritura do të ngjitet vetvetiu me ngadalë në majë të malit. Mbulesa bimore e këtij mali është e llojit shkretinor dhe të vendeve të thata, të cilat kanë shumë efekte kurative. Mjalti i kësaj zone blihet me paradhënie nga disa fabrika të mëdha farmaceutike në botë. Thuhet se një prej elementëve kryesorë përbërës të qetësuesit Advil që është një prej medikamenteve më të njohura në botë dhe përdoret për të qetësuar nervat dhe kurimin e migrenës, është pikërisht mjalti i malit Pardis.
als_Latn als_Latn als_Latn als_Latn als_Latn als_Latn als_Latn als_Latn als_Latn